The Old Foundry Hotel | LekkeSlaap
The Old Foundry Hotel is 'n gastehuis in De Waterkant, Kaapstad wat ouwêreldse bekoring en moderne elegansie bied. Die hotel is naby 'n rits sake- en vermaaklikheidsgeriewe in en om die middestad.
Verblyf word in 21 kamers gebied wat individueel versier is. Die kamers het elk 'n en suite-badkamer en geriewe soos lugversorging, gratis WiFi, 'n TV, yskassie met voorraad, tee- en koffiemaakgeriewe en ander luukshede. Van die kamers het ook selfsorggeriewe vir gaste wat langtermynverblyf benodig.
Ontbyt en ander maaltye kan teen ekstra koste gereël word. Die hotel het ook 'n sitarea, 'n kroeg, koffiewinkel, gimnasium, konferensiegeriewe en veilige parkeerplek met 24 uur-sekuriteit.
Die Old Foundry Hotel is 1 km vanaf Kaapstad se sakegebied, 2 km vanaf Kaapstadstadion en die V&A Waterfront en 22 km vanaf Kaapstad Internasionale Lughawe.